Foto: MUP

ISTARSKA policija traži muškarca s fotografije koji je nasrnuo na djevojku i pokušao ju silovati.

"Policija traga za muškarcem kojeg se sumnjiči da je u nedjelju, 4. lipnja oko 12 sati, u turističkom naselju na području Bašanije u Umagu, pokušao počiniti kazneno djelo protiv spolne slobode. Riječ je o muškarcu starosti 25-30 godina, tamne kose i osunčane puti", stoji u priopćenju iz policije.

"Visine je oko 180 centimetara, normalne tjelesne građe s okruglim, manjim trbuhom, a bio je odjeven u crvene kratke hlače", dodaje se u priopćenju istarske policije.

Tekst se nastavlja ispod oglasa

Pozivaju građane da, ako prepoznaju muškarca na slici ili imaju bilo kakve informacije o njemu, obavijeste najbližu policijsku postaju, jave na broj 192 ili e-mailom na pp.umag@mup.hr.